ร้านนี้เพิ่งขายไม่นาน ที่เห็นเพราะปกติบางวันจะไปหาข้าวทานหลัง Silom Complex แล้วบังเอิญพี่ที่ไปทานข้าวด้วยกันบ่นว่าอยากทานเครป แล้วหันไปเห็นพอดี เลยขอซักชิ้นค่ะ

-บรรยากาศ-
ร้านนี้ตั้งอยู่บนฟุตบาทด้านประตูหลัง Silom Complex ทางร้านตั้งเตาเครปสองเตา มีเครื่องและท็อปปิ้งเครปวางเรียงรายไว้บนโต๊ะให้ลูกค้าเลือกสรร

-เมนู-
เครปญี่ปุ่น 2 ไส้ 20 บาท, 3 ไส้ 25 บาท

-เมนูที่ได้ทาน-
“เครปทูน่า ชีส” (20 บาท) ร้านนี้เค้าเน้นทำแบบตามใจลูกค้าค่ะ จะเอาแบบกรอบ นุ่ม สั่งได้เลยค่ะ พี่เค้าใจดี ส่วนตัวชอบทานแบบกรอบๆค่ะ ทางร้านจะตัดแป้งลงบนกระทะ วนไม้ทำเป็นแผ่นกลมๆ ทาเนย ทาด้วยชีสแผ่น ใส่ปลาทูน่า รอจนแป้งกรอบกำลังดี ราดด้วยซอสมะเขทเทศ ซอสพริก มายองเนสตามทีเราสั่ง เครปร้อนๆ กรอบๆ หอมชีส รสเข้มข้นด้วยซอส อร่อยดีค่ะ

-การบริการ-
แม่ค้าร้านนี้ใจดีค่ะ สั่งแบบไหนได้หมด แต่ขี้อายค่ะ ไปซื้อทานมาแล้ว 2-3 ครั้ง ครั้งที่ 2 ยืนถ่ายรูป แม่ค้าบอกว่าถ่ายเครปได้นะ อย่าถ่ายแม่ค้า อาย ^__^

-การเดินทาง-
ร้านอยู่ด้านหลัง Silom Complex ค่ะ สามารถเดินเข้ามาที่โซน Central ชั้น G แล้วเดินเข้ามาในโซนขายกระเป่า จะมีประตูออกไปทางด้านหลัง พอเดินพ้นประตูก็จะเห็นร้านตั้งอยู่บนฟุตบาทตรงข้ามประตูเลยค่ะ

KiMCHi WaSaBi